As dieselfde vindingrykheid met staatsplundery maar net in dienslewering en werk geploeg kon word . . . Telkens is veronderstelde kampvegters vir reg en geregtigheid juis die voorste buiters.
In dié trant is die tyding, by monde van Michael Masutha, minister van justisie en korrektiewe dienste, dat vals eise van R56 miljard wat deur die departement van gesondheid uitbetaal is glo deel is van ’n korrupsienetwerk waarby die staatsproku-reur betrek is. Amptenare het vermoedelik met dokters, private prokureurs en konstruksie-werkers saamgespan – in private “skikkings” – sodat eise teen die staat uitbetaal is, al kon die sake dalk in die hof gewen word.
Die slenter sou nie verbaas nie. Dit sou behels dat heulers vir hul gewillige “diens” gunslone opeis.
Die slenter sou nie verbaas nie. Dit sou behels dat heulers vir hul gewillige “diens” gunslone opeis – daardie verraderlike skelmstreek waarmee “tenderpreneurs” omkoopgeld beding.
Hier is R56 miljard – of R56 000 miljoen – ter sprake. Saam met die honderdmiljarde rande wat die land van die destydse Sarafina!-skandaal en die wapentransaksie tot by die Gupzuma-staatskaping, en alles tussenin, kwyt is, is dit geld wat die land moes help bou het. Dit sou gratis (of goedkoper) tersiêre onderrig kon finansier en die omstrede nuwe nasionale gesondheidsplan en onteiening van grond sonder vergoeding oorbodig kon maak.
Of die Zondo-ondersoek na staatskaping iets gaan oplewer, is juis onseker.
Die goeie nuus, soos Masutha aangekondig het, is die presidensie se mandaat aan die spesiale onder-soekeenheid (SOE) om die beweerde konkelry in die kantoor van die staatsprokureur te ondersoek. Die slegte nuus is dat die Seriti-ondersoek na die wapenskandaal Suid-Afrikaners geleer het om korrupsie-ondersoeke nie te vertrou nie.
As die kultuur van korrupsie nie gedoof word nie, gaan van pres. Cyril Ramaphosa se beloofde “nuwe daeraad” niks kom nie.
Dit sou ook ’n sterk, onafhanklike nasionale direkteur van openbare vervolging verg. Die waarnemende aanstelling van dr. Silas Ramaite boesem in dié opsig nie vertroue in nie.
Meer oor: Michael Masutha | Hoofartikel